อิตาเลียนไทยยันต้นไม้ 14 ต้นไม่ตาย
รับตัดพลการแต่ทำตามวิชาการ-เครือข่ายต้นไม้ยื่น 7 ข้อล้อมคอกตัดต้นไม้,เมื่อวันที่ 7 มี.ค.นายกมล มหาผลผู้จัดการฝ่ายประชาสัมพันธ์ บริษัทอิตาเลียนไทยฯชี้แจงกรณีการตัดต้นไม้ใกล้มหาวิทยาลัยเกษตรศาสตร์ โดยไม่ได้รับอนุญาตจาก กทม.ว่า พื้นที่ดังกล่าวบริษัทอยู่ระหว่างก่อสร้างสะพานข้ามทางแยก 3 แห่ง คือ 1.สะพานข้ามแยกรัชโยธิน 2.สะพานข้ามแยกซอยเสนา และ 3.สะพานข้ามแยกเกษตร มาตั้งแต่ปี 2558 โดยได้สำรวจต้นไม้ที่จำเป็นต้องล้อมย้ายออกจากพื้นที่โครงการคือ 130 ต้น จึงได้ทำหนังสือถึงสำนักงานเขตจตุจักร เพื่อขออนุญาตล้อมย้ายต้นไม้ออกจากพื้นที่ ทั้งนี้ ยอมรับว่าบริษัทได้ดำเนินการไปก่อนที่จะได้หนังสือตอบกลับจากสำนักงานเขต เนื่องจากจำเป็นต้องเร่งรัดการก่อสร้างสะพานข้ามแยกทั้ง 3 แห่งให้เสร็จภายในปีนี้ เพื่อลดผลกระทบการจราจร,นายกมลกล่าวว่า ที่ผ่านมาการล้อมย้ายต้นไม้ในพื้นที่ก่อสร้างอื่นๆ ซึ่งมีมากกว่าพันต้น บริษัทได้มอบหมายให้ผู้เชี่ยวชาญด้านการล้อมย้ายต้นไม้เป็นผู้ดำเนินการ และเป็นไปตามมาตรฐานการล้อมย้ายที่ กทม.กำหนด ซึ่งไม่เคยมีปัญหาต้นไม้เสียหายจากการล้อมย้าย สำหรับภาพต้นไม้ทั้ง 14 ต้นที่ปรากฏเป็นข่าวนั้นขอยืนยันว่าต้นไม้จะไม่ตายและสามารถเติบโตต่อไปได้ เพราะเป็นการริดกิ่ง และพักให้ต้นไม้ปรับตัวเพื่อเตรียมการล้อมย้าย ส่วนที่ต้องตัดสั้นเนื่องจากต้นไม้อยู่ใต้สายเคเบิลการล้อมทำได้ไม่สะดวก,วันเดียวกัน ที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กลุ่มเครือข่ายต้นไม้ในเมือง ได้เดินทางมายื่นหนังสือถึงประธาน ก.ล.ต. โดย น.ส.ช่อผกา วิริยานนท์ ผู้ร่วมก่อตั้ง เปิดเผยว่า มายื่นหนังสือให้สอบธรรมาภิบาลของบริษัทอิตาเลียนไทยฯ เนื่องจากเป็นบริษัทที่จดทะเบียนในตลาดหลักทรัพย์ กรณีตัดต้นไม้โดยไม่รอการอนุมัติหน้ามหาวิทยาลัยเกษตรศาสตร์ ทำให้ประชาชนรู้สึกไม่สบายใจต่อวิธีการทำงานดังกล่าว เกิดความสงสัยว่าได้กระทำการที่แสดงว่าเป็นองค์กรที่ไม่มีธรรมาภิบาล ไม่รักษาทรัพยากรธรรมชาติและสิ่งแวดล้อม ทั้งนี้ นายปริย เตชะมวลไววิทย์ ผอ.ฝ่ายองค์กรและส่งเสริมความรู้ผู้ลงทุน ก.ล.ต. ตัวแทนรับหนังสือเปิดเผยว่า จะแจ้งไปทาง บ.อิตาเลียนไทยฯว่า มีผู้มาร้องเรียนกรณีดังกล่าวและขอให้ออกมาตอบสังคม ส่วนเรื่องการขัดกฎหมายตลาดหลักทรัพย์หรือไม่นั้นต้องตรวจสอบก่อน,ต่อมา กลุ่มเครือข่ายได้ไปยื่นหนังสือต่อผู้ว่าฯ กทม.ที่ศาลาว่าการ กทม. มีนายเกรียงพล พัฒนรัฐ เลขานุการผู้ว่าฯ กทม.เป็นผู้รับเรื่อง โดยมีข้อเรียกร้องดังนี้ 1.ขอให้เปิดเผยข้อมูลต้นไม้ที่จะได้รับผลกระทบจากการก่อสร้างรถไฟฟ้าทุกสาย 2.ขอให้มีการตัดและล้อมย้ายต้นไม้ให้ถูกต้องตามหลักวิชาการ 3.ขอให้ตรวจสอบต้นไม้ที่มีการล้อมย้ายไปก่อนหน้านี้ว่ายังปกติดีหรือไม่ 4.ขอให้ปลูกต้นไม้เสริม หากมีความจำเป็นต้องมีการตัดทิ้งหรือย้ายต้นไม้ 5.ขอให้สร้างวิธีการที่ประชาชนสามารถตรวจสอบได้ 6.ขอให้มีการจัดตั้งตัวแทน กทม. บริษัทผู้รับเหมา นักวิชาการ และประชาชน มาร่วมหารือว่าควรดำเนินการกับต้นไม้ต้นไหนอย่างไร และ 7.ขอให้ทบทวนแนวทางการประเมินคุณค่าของต้นไม้กรณีที่ต้องถูกทำลายลง เนื่องจากอัตราค่าปรับตามกฎหมายนั้นไม่สามารถเทียบได้กับคุณค่าของต้นไม้ในเมืองแต่ละต้น.
เมื่อวันที่ 7 มี.ค.นายกมล มหาผลผู้จัดการฝ่ายประชาสัมพันธ์ บริษัทอิตาเลียนไทยฯชี้แจงกรณีการตัดต้นไม้ใกล้มหาวิทยาลัยเกษตรศาสตร์ โดยไม่ได้รับอนุญาตจาก กทม.
อิตาเลียนไทย,ตัดต้นไม้,ม.เกษตรศาสตร์,ย้ายต้นไม้